Van der Westhuyzen het beklemtoon dat Namibië nie teenstand teen die jagbedryf kan bekostig nie, omdat die land afhanklik is van verantwoordelike jag vir die voortgesette bewaring van die wild en natuurlewe. “Napha het oor die jare verskeie kere ons lede gewaarsku oor onsensitiewe bemarking op sosiale media en die internet wat kan lei tot uitbarsting deur diereregtegroepe wat oor die algemeen teen jag gekant is. Ons glo ons lede het voldoen aan hierdie versoek,” het sy gesê.
hoe gaan die Namibiese regering kan bewys dat die foto in Namibië geneem is? Nie die hele Namibië is met rooi sand bedek nie. Sommige dele lyk soos SA se bosveld. En hulle wette is slegs geldig in hul eie land. Daar is niks wat hulle aan ‘n buitelander kan doen wat sy foto’s plaas nie, behalwe dalk om hom te verbied om weer in Namibië te kan jag.
Van die os op die jas. Ek kan glad nie verstaan hoekom mense so ‘n obsessie het om hul foto’s (jag, vakansies, kinders, ens.) met die hele wêreld te wil deel nie. Jou Facebook “vriende” gee nie REGTIG om wat jy met jou lewe doen nie, daarvoor stel elke mens te veel in sy eie lewe belang. Hoogstens maak hulle asof hulle belangstel.
Stem 100% saam met jou Marelize. Dit maak jou nie ‘n held as jy diere skiet nie. Slag vir eetdoeleindes maar daar’s niks om oor te spog nie. (My siening)
As ‘n jagter steun ek hierdie wet ook 100%. Jagfotos wat ek geneem het, is vir my privaat versameling en nie vir publikasie in die media om bloot windgat te wees nie!!!
Ek wed jou mense wat in oorlogsones woon (Sirië byvoorbeeld) en elke dag vir hulle voortbestaan moet veg, het nie tyd vir sulke tjol nie.
Marelize, ek stem. Ek wil nie sien hoe spog mense met wat hulle geskiet het nie, ja dis nodig maar ai nie nodig om dit te publiseer nie.